Perttu Ollila. Metsävakuutusten vertailu esimerkkitilan avulla. Opinnäytetyö Kevät 2012 Maa- ja metsätalouden yksikkö Metsätalouden koulutusohjelma - PDF\nDownload "Perttu Ollila. Metsävakuutusten vertailu esimerkkitilan avulla. Opinnäytetyö Kevät 2012 Maa- ja metsätalouden yksikkö Metsätalouden koulutusohjelma"\n1 Perttu Ollila Metsävakuutusten vertailu esimerkkitilan avulla Opinnäytetyö Kevät 2012 Maa- ja metsätalouden yksikkö Metsätalouden koulutusohjelma\n2 1 SEINÄJOEN AMMATTIKORKEAKOULU Opinnäytetyön tiivistelmä Koulutusyksikkö: Maa- ja metsätalouden yksikkö Koulutusohjelma: Metsätalouden koulutusohjelma Suuntautumisvaihtoehto: Metsätaloustuotannon suuntautumisvaihtoehto Tekijä: Perttu Ollila Työn nimi: Metsävakuutusten vertailu esimerkkitilan avulla Ohjaaja: Raimo Jaakkola Vuosi: 2012 Sivumäärä: 38 Liitteiden lukumäärä: 1 Opinnäytetyön tarkoituksena oli selvittää esimerkkitilan metsävakuutuksen tarve. Lisäksi muodostettiin kuva siitä, mikä vakuutusturva olisi sopivin kyseiselle tilalle. Tutkimuksessa lähetettiin viidelle vakuutusyhtiölle tarjouspyynnöt. Vakuutusyhtiöt olivat Fennia, Lähivakuutus, Pohjola, Tapiola ja Turva. Vakuutustarjouksien perusteella tehtiin erilaisia vertailuja ja laskelmia. Työssä kerrotaan yleisesti metsävakuutuksista ja niiden hinnoittelusta. Käsitellään lisäksi vakuutusten ehtoja ja kattavuutta. Maamme yksityismetsistä vain alle puolet on vakuutettu tällä hetkellä. Tutustutaan Suomessa ilmeneviin metsätuhoihin ja niiden aiheuttajiin. Nykyisin korvattavia metsävahinkoja aiheuttavat eniten lumi- ja myrskytuhot. Tutkimuksen pohjana käytettiin eri vakuutusyhtiöiden lähettämiä tarjouksia, yhtiöiden tuoteselosteita ja internet-sivuja. Vakuutustarjoukset pyydettiin laajasta turvatasosta, koska vain sen katsottiin korvaavan tilalla mahdollisesti ilmenevät metsätuhot. Laaja turvataso on vakuutuksena kattavin. Se korvaa kaikissa vakuutusyhtiöissä ne mahdolliset tuhot, joita metsävakuutukset yleensä korvaavat. Lisäksi haastateltiin esimerkkitilan omistajaa sekä tutustuttiin tilan metsätietoihin. Vertailussa käytettiin esimerkkitapauksia, joiden avulla selvitettiin tilan kannalta kaikkein sopivin vakuutusyhtiö. Työssä käytettiin havainnollistamisen helpottamiseksi esimerkkilaskelmia. Esimerkkien avulla voitiin todeta, että vakuutusyhtiö Turva ja Tapiola olivat edullisimmat vakuutusyhtiöt tilalle. Huonoiten vertailussa pärjäsi vakuutusyhtiö Fennia. Tuloksia tutkiessa huomattiin kuitenkin, että ei voida todeta, mikä vakuutuksista tai vakuutusyhtiöistä olisi yksiselitteisesti parhain vaihtoehto. Avainsanat: metsävakuutus, korvaukset, vakuutusyhtiöt\n3 2 SEINÄJOKI UNIVERSITY OF APPLIED SCIENCES Thesis abstract Faculty: School of Agriculture and Forestry Degree programme: Forestry Specialisation: Forestry production Author: Perttu Ollila Title of thesis: Supervisor: Raimo Jaakkola Year: 2012 Number of pages: 38 Number of appendices: 1 The aim of the thesis was to find out the sample farms need for a forest insurance and to form an image what kind of insurance cover would be the most preferred. In this study request for quotations were send to five insurance companies. The insurance companies were Fennia, Lähivakuutus, Pohjola, Tapiola and Turva. Different kind of comparisons and calculations were made based on these insurance offers. The study tells generally about forest insurances and their pricings and handles terms of insurance and coverage. Only half of private woodlands in our country are being insured. Forest damages appearing in Finland and their causes are being explored. Nowadays most commonly compensated forest damages are caused by snow and storms. In the background of my research I used request of quotations sent by different insurance companies, companies' product labels and their websites. Insurance offers were asked of large insurance level, because it was the only one to cover all the possible forest damages appearing in the farm. Large insurance level is the most covered. It covers all possible damages that are usually compensated by forest insurance in all insurance companies. I also interviewed the sample farms owner and explored its forest facts. In comparison sample cases were used, which helped to find out the best insurance company for the case. In study sample calculations were used to help to demonstrate. Examples showed that insurance companies Turva and Tapiola were the most affordable. Fennia was the least succesful in comparison. In conclusion it was figured that it is not possible to state the right insurance or insurance company unequivocally. Keywords: forest insurance, compensation, insurance company\n4 3 SISÄLTÖ Opinnäytetyön tiivistelmä... 1 Thesis abstract... 2 SISÄLTÖ... 3 Kuvio- ja taulukkoluettelo... 5 Käytetyt termit ja lyhenteet JOHDANTO TYÖN TAUSTAA Tarjouspyynnöt vakuutusyhtiöihin Esimerkkitilan voimassa oleva metsävakuutus METSÄTUHOT JA NIIDEN AIHEUTTAJAT Lumi, myrsky- ja tuulituhot Eläimet ja jyrsijät Taudit, sienet ja hyönteiset Palot VAKUUTUSTOIMINTA SUOMESSA METSÄVAKUUTUKSET Yleistä metsävakuutuksista Metsävakuutuksen hankkiminen Metsävakuutuksien hinnat Metsävakuutuksista saatavat korvaukset Metsävakuutuksien turvatasot Metsävakuutusten ulkopuolelle jäävät korvaukset ja vahingot Metsätuhoista maksetut vakuutuskorvaukset vuonna Vahinkoilmoituksen tekeminen ESIMERKKITILAN METSÄVAKUUTUSVERTAILU Tilan esittely Tarjouspyynnöt Tarjousten vertailu... 25\n5 4 6.4 Esimerkkilaskelmia vakuutusyhtiöiden korvauksista erilaisissa metsätuhoissa POHDINTA Tulosten tarkastelu Työn arviointia LÄHTEET LIITTEET... 38\n6 5 Kuvio- ja taulukkoluettelo Kuvio 1. Vahinkovakuutuksen markkinaosuudet Kuvio 2. Vakuutusyhtiöiden ja -yhdistysten maksamat korvaukset vuonna Kuvio 3. Kaaviokuva vahinkoilmoituksen tekemisestä Taulukko 1. Metsävakuutusten keskimääräiset hinnat Taulukko 2. Lähivakuutuksen metsävakuutus korvaustaulukko Taulukko 3. Metsävakuutuksien korvausten ulkopuolella olevia tuhoja Taulukko 4. Esimerkkitilan kehitysluokkajakauma ja puulajisuhde taulukko Taulukko 5. Vakuutusyhtiöiden vertailu Taulukko 6. Esimerkki 1: Korvauslaskelmat Taulukko 7. Esimerkki 2: Korvauslaskelmat Taulukko 8. Esimerkki 4: Korvauslaskelmat... 32\n7 6 Käytetyt termit ja lyhenteet AGRO-vakuutus Vakuutussopimus, jolla voidaan vakuuttaa koko tilan tuotantorakennukset, omaisuus ja lisäksi tuotantoeläimet. Joutomaa Metsätalousmaata, jonka puiden kasvu on alle 0,1m3/ha/v. Kehitysluokka Kemera Metsien luokitteluun tarkoitettu asteikko, jolla määritetään metsikön kehitysvaihe. Kestävän metsätalouden rahoituslaki. Kitumaa Metsätalousmaata, jonka puiden kasvu on yli 0,1 m 3 /ha/100 vuotta. Omavastuu Se osa vahingosta, jonka vakuutuksenottaja sopimuksen mukaan pitää omana vahinkonaan. Vahinkoilmoitus Vakuutuksenottajan tehtävä silloin, kun huomaa metsässään tuhon. Voidaan tehdä puhelimitse tai täyttämällä vahinkoilmoituskaavake. Odotusarvo Päätekorjuuikäistä nuoremman metsän raha-arvo siitä, mitä se tulevaisuudessa olisi tulojen ja kustannusten jälkeen laskettuna nykyarvona.\n8 7 1 JOHDANTO Työn aiheeksi valittiin metsävakuutukset ja niiden vertailu esimerkkitilan kohdalla, koska aihe on mielenkiintoinen ja ajankohtainen lisääntyneiden metsätuhojen, kuten myrskyjen ja hyönteistuhojen vuoksi. Eri vakuutusyhtiöiden tarjoamat metsävakuutukset ovat melko vaikeita ja työläitä vertailla, sillä jokaisella vakuutusyhtiöllä on hieman erilaiset hinnastot sekä korvaukset vahinkotapauksissa. Tämä aiheuttaa sen, että metsänomistajan on vaikeampi valita tilalleen sopivin ja kattavin vakuutusvaihtoehto. Yleisesti ottaen metsäalan ammattilaiset kuitenkin suosittelevat metsälle vakuutuksen ottamista, mutta silti maamme metsistä on vain noin 45 % vakuutettu. Työn tarkoitus on selvittää, onko kotitilamme metsävakuutukset ajan tasalla ja hinta/laatusuhde kohdallaan. Työssä vertaillaan eri vakuutusyhtiöiden tarjouksia ja tehdään laskelmia niiden kannattavuudesta tilan kannalta. Työssä tarkastellaan metsävakuutuksia yleisesti ja perehdytään niiden ehtoihin. Metsänomistaja voi valita itselleen sopivimman vakuutusturvan ja hinta määrittyy pitkälti sen mukaan, kuinka laaja vakuutus on.\n9 8 2 TYÖN TAUSTAA Työssäni pyrin selvittämään oman kotitilani VÄLIVAINIO 10:81 metsävakuutustarvetta ja sitä minkälainen vakuutus tilallemme olisi sopiva. Metsätuhojen yleistyessä aloin miettiä tilamme metsävakuutuksen nykytilaa ja sen kattavuutta muuttuneessa tilanteessa. Päätin opinnäytetyöni avulla kilpailuttaa viittä eri vakuutusyhtiötä, kartoittaa niiden tarjoamat metsävakuutukset ja selvittää, mikä vaihtoehdoista olisi esimerkkitilalle sopivin. Tarjouspyyntöihin valitsin yhden saman vakuutustason, sillä näin pystyin vertailemaan tilan kannalta parhainta vakuutusta. 2.1 Tarjouspyynnöt vakuutusyhtiöihin Valitsin vertailuun viisi vakuutusyhtiötä, joita pidin varteen otettavina vaihtoehtoina tilamme metsävakuuttajiksi. Tarjouspyyntöjä varten lähetin vakuutusyhtiöille tiedot tilamme metsistä. Yhden vakuutusyhtiön kohdalla riitti, että laski laskurilla vakuutuksen hinnan. Laskuri löytyi vakuutusyhtiön internet-sivuilta ja vakuutuksen hinnan muodostaminen oli helppoa täyttämällä vaadittavat tiedot. Tarjoukset saapuivat erittäin nopeasti joko sähköpostiin tai kirjeitse. Mikäli metsävakuutustarjous on kiinnostava, on siihen yleensä vastattava kuukauden kuluessa puhelimitse tai palauttamalla lähetetty tarjous allekirjoitettuna. 2.2 Esimerkkitilan voimassa oleva metsävakuutus Tilallamme on tällä hetkellä metsävakuutus. Turvatasona on palovakuutus, koska se on aikoinaan katsottu olevan riittävän kattava. Tilalla ei ole ollut tähän mennessä metsätuhoja, joita vakuutusyhtiö olisi joutunut korvaamaan. Tila on käyttänyt vakuutusyhtiö Tapiolan palveluita keskittämällä kaikki vakuutukset kyseiseen yhtiöön ja metsävakuutus on liitetty tilan AGRO - vakuutukseen. Metsävakuutuksen vuosimaksu on 65 euroa. Tarkastellessani tilan voimassaolevaa vakuutusta ja sen kattavuutta, totesin vakuutuksen olevan riittämätön muun muassa alueella tapahtuneisiin metsätuhoihin nähden, joten\n10 9 metsävakuutuksen päivitys on ajankohtainen. Järviseudulla lisääntyneet metsätuhot, kuten myrsky- ja hyönteistuhot, ovat tällä hetkellä huomattavasti yleisempiä kuin metsäpalot. Sama ilmiö on tietenkin havaittavissa koko Suomessa. Tilan kannalta on mietittävä, laajennetaanko vakuutusta kattavuudeltaan laajemmaksi, päivitetäänkö tilan nykyinen vakuutus vastaamaan tämänhetkistä pinta-alaa vai luovutaanko metsävakuutuksista kokonaan. Tarjouspyyntöjä lähettäessä valitsin ainoastaan laajan vakuutusturvan. Pelkästään se korvaa lähes kaikki tuhot, joiden todennäköisyys on alueella suurin. Tietysti vakuutusehdoissa on tarkat säädökset, minkä mukaan korvauksia maksetaan ja yllätys voi olla suuri, kun korvaukset jäävät saamatta. Esimerkkinä se, että tuhoja tulee olla tarpeeksi suurella alalla tai puuston tuhoutunut kuutiotilavuus riittävän suuri.\n11 10 3 METSÄTUHOT JA NIIDEN AIHEUTTAJAT Tuhonaiheuttajat voidaan jakaa kahteen ryhmään: bioottiset ja abioottiset. Bioottiset eli elolliset tuhonaiheuttajat voivat olla hirvet, jyrsijät, hyönteiset, virukset ja selkärangattomat eläimet. Abioottiset eli elottomat tuhonaiheuttajat voivat olla esimerkiksi muuttuvat sääolosuhteet. Metsätuhojen hallinta on metsien käytön elinehto. Metsätalouden kehittyessä tuhokysymyksetkin saavat aivan uutta painoarvoa. Kesäkorjuiden yleistyminen lisää lahoriskiä ja monimuotoisuus voi myöskin heikentää metsien terveyttä. (Uotila & Kankaanhuhta, 1999, 37.) Ilmatieteenlaitoksen mukaan metsätuhot tulevat lisääntymään Suomessa ilmaston muutosten johdosta. Ilmaston muuttuessa metsätuhoja aiheuttavia myrskyjä esiintyy kesäisten myrskyjen lisäksi myös talvella. Tulevaisuudessa ennustetaan myrskyjen, ukkosten ja trombien olevan entistä voimakkaampia, mikä lisää tuhojen määrää tuntuvasti. (Metsätieto 2010.) 3.1 Lumi, myrsky- ja tuulituhot Kesäisin pyörremyrskyn kaltaiset ukkosmyrskyt aiheuttavat laajoja metsätuhoja. Tuulennopeudet nousevat myrskyissä niin korkeaksi, että metsänhoidollisilla valinnoilla ei pystytä tuhoja estämään. Maan ollessa roudassa, on puilla paremmat edellytykset selvitä myrskyistä. Liian harvaksi harvennetut leimikot ja kuusen suojuspuuhakkuut lisäävät huomattavasti myrskytuhoriskiä. (Metsäkoulu 2005, 79.) Lumituhot ovat tavallisia lähinnä Pohjois-Suomessa. Tykkylumi aiheuttaa tuhoja männylle, kuusta enemmän. Tykkylumen vaurioittamat männyt ovat monesti monilatvaisia. Tuhoille parhaiten altistuvat tiheänä kasvaneet männiköt, jotka ovat harvennettu. Riskialueella harvennus kannattaa tehdä lievemmin ja useammin. (Uotila & Kankaanhuhta, 1999, 115.)\n12 Eläimet ja jyrsijät Hirvi on yleisin taimikoiden tuhoeläin. Kesäisin hirvet aiheuttavat vahinkoa vain lehtipuutaimikoissa. Talvella hirvieläimet syövät myös männyn latvakasvaimia ja katkovat lisäksi taimien runkoja. Joskus istutuskuusen latvatkin joutuvat hirven tuhoamaksi. Edellä mainittujen tuhojen lisäksi hirvi aiheuttaa metsätuhoja hankaamalla sarviaan puihin tai järsimällä niiden kuorta. Hirvivahinkoja ei korvata metsävakuutuksesta, vaan korvauksia voidaan hakea Metsäkeskukselta. Metsäkeskus arvioi tuhojen laajuuden. Hirvivahinkokorvaukset rahoitetaan kaatolupamaksuista saaduilla tuloilla. (Uotila & Kankaanhuhta, 1999, ) Huomioitava seikka on myös se, että yhtiöt ja yhteisöt, joille valtio ei korvaa hirvituhoja, voivat kuitenkin vakuuttaa metsänsä nykyään vakuutusyhtiöissä tämän tuhon osalta. (Metsä Group 2012, 28.) Yleisimmät myyrätuhojen aiheuttajat ovat metsä- ja peltomyyrä. Metsämyyrät aiheuttavat tuhoja syksyllä ja talvella. Metsämyyrä nakertaa männyn ja kuusenkin latvasilmuja. Tämä johtaa siihen, että männyistä tulee monilatvaisia ja puissa esiintyy laatuvikoja. Peltomyyrä aiheuttaa tuhoja männyn- ja koivuntaimissa. Peltomyyrä syö taimien kuorta lumenpinnan alapuolelta. Taimi kuolee, jos myyrä syö kuoren koko puun ympäriltä. Lisäksi vahingoitetut taimet ovat alttiita sienitartunnoille. (Uotila & Kankaanhuhta, 1999, 80.) Myyrätuhoja voidaan vähentää eri tavoilla. Taimikoille tehtävät kemialliset heinäntorjunnat, oikeat puulajivalinnat, taimien suojaputkien käyttö ja syönninestoaineet ovat hyviä torjuntakeinoja. (Metsänterveys, 1988.) 3.3 Taudit, sienet ja hyönteiset Sienitaudit ovat suurin tuhon aiheuttaja Suomessa. Tuhosienet kuitenkin kuuluvat luonnostaan pohjoisten havumetsien eliöstöön. Sienitaudit ovat yleisiä, mutta ne voivat aiheuttaa suuria tuhoja lähinnä sääolosuhteiden muuttuessa rajusti tai metsikössä tapahtuvien muutosten takia.\n13 12 Tervasroso ja versosurma ovat mäntymetsien tuhonaiheuttajia. Etelä-Suomessa mänty- ja kuusivaltaisissa metsiköissä tuhoja aiheuttaa eniten lahottajasienet, kuten kuusenjuurikääpä (Heterobasidion parviporum) ja männynjuurikääpä (Heterobasidion annosum), joka aiheuttaa männylle tyvitervastautia. Etelä- Suomessa noin prosenttia on tyvilahon vaivaamia. Juurikääpä lahottaa puiden juuristoa ja runkoa. Se voi vahingoittaa puuta useamman metrin korkeudelta, yleensä kuitenkin 4-6 metrin korkeuteen. Juurivaurioitunut puu altistuu myrskytuhoja muita enemmän. (Metla, 2005.) Tuhoja aiheuttavat myös hyönteiset, joita voi olla esimerkiksi ruskomänty- ja pilkkumäntypistiäinen. Mäntypistiäisen toukat aiheuttavat tuhoja syömällä männyn neulasia. Lajeista yleisempi, ruskomäntypistiäinen aiheuttaa paikallisia tuhoja noin 5-6 vuoden välein. Laajempia joukkoesiintymiä on havaittu vuoden välein. Kyseiset hyönteislajit aiheuttavat lähinnä paikallisia tuhoja, eikä niiden torjuntaan ole ryhdytty sen tarkemmin. 3.4 Palot Metsäpalo on hallitsematon tulipalo metsässä. Se saa usein alkunsa salamaniskusta, ihmisen huolimattomuudesta esimerkiksi kulotuksen yhteydessä tai tuhopoltosta. Nykyisin yleisin syttymissyy on sähkölinjan päälle kaatuvat puut, jotka aiheuttavat paloja. (Metsäpalo ) Suuret metsäpalot ovat nykyään ainakin Suomessa harvinaisia. Tiheä metsäautoverkosto ja laadukas valvonta edesauttavat palontorjunnassa. (Uotila & Kankaanhuhta, 1999, 119.)\n14 13 4 VAKUUTUSTOIMINTA SUOMESSA Vakuutusyhtiö on vakuutuksia myöntävä ja vakuutustoimintaa harjoittava yhtiö. Se voi olla joko osakeyhtiö tai keskinäinen yhtiö. Niiden eroavaisuudet ovat lähinnä omistajien määräysvallan käyttämisessä. Suomessa toimivia vakuutusyhtiöitä ohjaa ja säätelee toisaalta Suomen vakuutusyhtiölaki ja toisaalta EU:n vakuutusyhtiöitä koskevat direktiivit.(suomisanakirja, 2012). Vakuutusyhtiöiden toimintaa valvoo sosiaali- ja terveysministeriön alainen Vakuutusvalvontavirasto. (Vakuutukset 2012.) Vuoden 2010 lopussa Suomessa toimi 39 vakuutusyhtiötä, joista vahinko- ja jälleenvakuutusyhtiöitä oli 21, henkivakuutusyhtiöitä 11, eläkevakuutusyhtiöitä ja vakuutusyhdistyksiä 63. (Vakuutusyhtiöt Suomessa 2010.) Vakuutusyhtiöiden tarjoamat palvelut ovat tänä päivänä laajoja ja kattavia. Nykyään vakuutusyhtiöt pystyvät tarjoamaan asiakkaiden tarvitsemia vakuutuksia hyvin monipuolisesti. Vakuutuksilla pyritään turvataan ihmisen ja perheen tai yrityksen taloudellinen asema erilaisissa vahinkotilanteissa. Suomalaiset on vakuutettu monilla lakisääteisillä vakuutuksilla. Esimerkiksi työnantajat vakuuttavat työntekijät lakisääteisellä tapaturmavakuutuksella, työeläkevakuutuksella ja työttömyysvakuutuksella. Lakisääteisten vakuutusten lisäksi ihmiset, yritykset ja yhteisöt voivat ottaa vapaaehtoisia vakuutuksia kuten vahinko - ja henkivakuutuksia. (Vakuutukset 2012.) Vahingonkorvausoikeuden lähtökohtana on, että vahingon sattuessa jokainen kärsii itse vahingot ja tappiot. Jos kuitenkin vahinko halutaan siirtää jonkun toisen korvattavaksi, on siihen oltava oikeudellinen peruste eli laki, sopimus tai vakuutussopimus. Näiden avulla mahdollisia korvauksia voidaan hakea eri tahoilta. (Kiviniemi, 2004, 469.) Suomen viiden suurimman vakuutusyhtiöryhmän yhteenlaskettu markkinaosuus vahinkovakuutuksista oli yli 91 prosenttia.\n15 14 Kuvio 1. Vahinkovakuutuksen markkinaosuudet 2010 (Vakuutusyhtiöt Suomessa 2010.)\n16 15 5 METSÄVAKUUTUKSET 5.1 Yleistä metsävakuutuksista Maamme yksityismetsät ovat vakuutettu melko suppeasti. Tällä hetkellä vain noin 45 % metsistä on vakuutettu ja noin kolmannes niistä on täysarvovakuutuksia. Ruotsissa sen sijaan vastaava luku on lähes yhdeksänkymmentä prosenttia. Syitä metsien vähäiseen vakuuttamiseen on monia. Ajatellaan, että metsien kuuluu ainoastaan tuottaa metsänomistajalle tuloja, eikä lisäkuluja saisi syntyä. Yleisimmät syyt jättää metsävakuutukset hankkimatta ovat vakuutuksen hinnan lisäksi metsätilan arvon vähäisyys, tuhon epätodennäköisyys sekä aikaisempaan metsävakuutukseen pettyminen. (Yksityismetsänomistajien metsävakuuttaminen 2006.) Vakuutusyhtiöistä kerrotaan, että myrskytuhojen yleistyessä metsänomistajat ovat kiinnostuneempia metsävakuutuksista ja määrät ovat nousussa. Vuoden aikavälillä metsävakuutuksien osuus vahinkovakuutuksissa nousi 5 %:sta 7 %:iin. Metsien vakuutusturva vaihtelee suuresti. Osa luottaa pelkkään palovakuutukseen ja toiset haluavat omaisuudelleen kattavamman turvan. (Kiviniemi, 2004, 498.) Metsävakuutuksista on noin 39 % perusturvavakuutuksia. Reilu neljännes metsävakuutuksista on laajan turvan vakuutuksia ja viidennes metsäpalovakuutuksia eli suppean tason vakuutuksia. Luontoa ei voi hallita, mutta vakuuttamalla metsänsä voi metsänomistaja varmistaa, että vahingon sattuessa hän saa korvauksen aiheutuneesta tuhosta. Metsävakuutus on edullinen turva arvokkaalle omaisuudelle ja osa hyvää omaisuudenhoitoa. (Uuden metsänomistajan kirja, 2009, 22.) Metsäomaisuus- ja metsävakuutustiedoista hyvin perillä olevat metsänomistajat on todettu vakuuttavan metsäomaisuuttaan keskimääräistä paremmin. Lisäksi metsävakuutuksen laajuuteen ja muotoon näyttävät vaikuttavan metsätilan koko sekä puunmyyntikäyttäytyminen. Metsäomistaja voi valita metsävakuutuksen, omalle tilalleen parhaiten sopivan vakuutusvaihtoehdon kolmesta turvatasosta, jotka ovat suppea, perusturvataso ja laaja turvataso. Huomionarvoista on myös,\n17 16 että metsävakuutuksen vakuutusmaksu on vähennyskelpoinen metsätalouden verotuksessa. (Metsävakuutus 2012.) Kaikki vakuutukset eivät kuitenkaan aina kata metsälle aiheutuneita tuhoja. Ennen 1970-lukua myydyt ainaisvakuutukset voivat tuottaa metsänomistajille pettymyksiä. Ainaisvakuutuksissa ei ole huomioitu rahan ja metsien arvon muutoksia, ja nykyään vakuutus saattaa korvata vain muutaman prosentin aiheutuneista tuhoista eli ainaisvakuutuksissa on selvä alivakuutussuhde. (Metsälehti.) 5.2 Metsävakuutuksen hankkiminen Metsävakuutusta harkitseva metsänomistaja voi valita itselleen sopivan vakuutuksen ja vakuutusyhtiön. Metsävakuutuksista halutaan tietoa metsäalanlehtien, postitse lähetettyjen tiedotteiden ja erilaisten metsäalan tapahtuminen välityksellä. Näiden lisäksi perinteinen vakuutusyhtiöissä asiointi koetaan mielekkääksi. Suomessa lähes kaikki vakuutusyhtiöt vakuuttavat myös metsiä, jolloin valinnanvaraa on runsaasti. Järkevin vaihtoehto saattaa olla se, että kilpailuttaa eri yhtiöt ja valitsee niiden perusteella itselleen parhaiten sopivan vakuutuksen. Vakuutusyhtiöt esittelevät mielellään tuotteitaan ja palveluitaan sekä antavat metsänomistajille asiantuntija-apua. Lisäksi tietoja metsävakuutuksista voi tarvittaessa pyytää paikallisilta metsänhoitoyhdistyksiltä ja muilta metsäammattilaisilta. Nykyisin vakuutusyhtiöiltä on helppo pyytää tarjouksia puhelimitse, kirjeitse ja internetin kautta. (Yksityismetsänomistajien metsävakuuttaminen 2006.) Metsävakuutussopimuksen voimassaolo jatkuu merkityn vakuutuskauden kerrallaan, ellei vakuutuksenottaja tai vakuutusyhtiö irtisano sopimusta. Vakuutuksenottaja voi irtisanoa vakuutuksen milloin tahansa ja se on tehtävä aina kirjallisesti. Vakuutuksen irtisanomisen perusteina vakuutusyhtiön puolelta voi olla esimerkiksi vakuutuksenottajan maksamattomat vakuutusmaksut tai hän on antanut vääriä ja puutteellisia tietoja yhtiölle.\n18 Metsävakuutuksien hinnat Metsävakuutusten hinta määräytyy useamman eri tekijän summasta. Metsävakuutuksen hintaan vaikuttavat vakuutetun tilan metsämaan pinta-ala, haluttu vakuutusturva, metsän sijaintipaikkakunta, korvattavan vahingon koko, omavastuun osuus, voimassa oleva metsäsuunnitelma ja keskittäminen tiettyyn vakuutusyhtiöön. Lisäksi eri vakuutusyhtiöiden vakuutusmaksuista kertyy bonuksia. Huomioitavaa on myös se, että vakuutusten keskittäminen yhteen yhtiöön tai vakuutusmaksun maksaminen yhdessä erässä, saattavat alentaa vakuutuksen hintaa huomattavasti. Alla olevassa taulukossa on esimerkki metsävakuutuksien hehtaarikohtaisista hinnoista. Hintoihin on otettu huomioon edellä mainitut seikat. Hinnat ovat suuntaa-antavia. On myös otettava huomioon se, että omavastuuosuuden valinnalla voidaan vaikuttaa vakuutuksen lopulliseen hintaan (Metsätieto, 2010). Taulukko 1. Metsävakuutusten keskimääräiset hinnat Turvataso hinta /ha/v suppea 0,5-1,0 keskitaso 2,0-5,0 laaja 2,5-6,0 5.4 Metsävakuutuksista saatavat korvaukset Metsävakuutuksien turvatasot Metsätuhoista saatavat korvaukset riippuvat siitä, miten laajasti tilan metsät ovat vakuutettu. Metsävakuutuksia on kolmea erilaista tasoa: suppea, perusturvataso ja laaja turvataso.\n19 18 Suppea turvataso on metsävakuutuksista edullisin. Se korvaa metsäomistajalle puustoa, taimikkoa, metsään tai tienvarsivarastoon varastoitua vakuutuksenottajan omistamaa puutavaraa ja lisäksi metsänuudistamiseksi hankittuja taimia kohdanneita vahinkoja, jotka on aiheuttanut irti päässyt tuli ja sen sammutustoimet. Perusturvataso korvaa puustoa, taimikkoa, metsään tai tienvarsivarastoon varastoitua, vakuutuksenottajan omistamaa puutavaraa sekä metsän uudistamiseksi hankittuja taimia kohdanneita vahinkoja, jotka on aiheuttanut irti päässyt tuli ja sen sammutustoimet, myrskyt ja lumi. Laaja turvataso korvaa puustoa kohdanneita vahinkoja, jotka on aiheuttanut irti päässyt tuli ja sen sammutustoimet, myrsky, lumi, hyönteiset, tulva ja tahallinen vahingonteko. Laaja turvataso korvaa lisäksi metsään tai tienvarsivarastoon varastoitua, vakuutuksenottajan omistamaa puutavaraa kohdanneita vahinkoja, jotka on aiheuttanut irti päässyt tuli ja sen sammutustoimet, myrsky, lumi, anastaminen ja tahallinen vahingonteko. Taimikkoa kohdanneita tuhoja laaja turvataso korvaa, jos vahingonaiheuttajina on irtipäässyt tuli ja sammutustoimet, myrsky, lumi, hyönteiset, jyrsijät, jänikset, linnut, metsäkauriit, sienitaudit, tulva tai tahallinen vahingonteko.\n20 19 Taulukko 2. Lähivakuutuksen metsävakuutus korvaustaulukko (Metsävakuutuksen tuoteseloste 2012.) Metsävakuutusten ulkopuolelle jäävät korvaukset ja vahingot Käytännössä laaja vakuutusturva korvaa metsänomistajan metsäomaisuuden melko kattavasti. Metsävakuutus ei kuitenkaan korvaa vahinkoa, joka on sattunut tai alkanut ennen vakuutussopimuksen tekoa. On kuitenkin huomioitava, että on olemassa lisäksi tuhoja, joita vakuutusyhtiöt eivät korvaa (taulukko 3). Kuten taulukosta ilmenee, tällaisia tuhoja ovat esimerkiksi luonnon saastumisesta\n21 20 aiheutuneet vahingot ja ilmaston aiheuttamat tuhot. Myöskään juurikäävän aiheuttamia puuston lahovikoja vakuutus ei korvaa. Tulevaisuudessa ilmaston muuttuessa kyseisen tuhonaiheuttajan odotetaan leviävän ja aiheuttavan vahinkoa laajemmalla alueella. Muiden hirvieläinten kuin metsäkauriin tuhoja ei korvata vakuutusyhtiöiden toimesta, vaan ne katetaan valtion julkisista varoista (Kemeratuki). Taulukko 3. Metsävakuutuksien korvausten ulkopuolella olevia tuhoja Metsätuhoista maksetut vakuutuskorvaukset vuonna 2010 Vakuutusyhtiöiden ja yhdistysten maksamista korvauksista vuodelta 2010 (kuvio 5) voidaan todeta, että noin 84 % on myrskyn ja tuulen aiheuttamia vahinkoja. Seuraavaksi suurimpia tuhoja aiheuttaa lumi, joiden osuus vahinkokorvauksista on yli 11 %. Loput vakuutusyhtiöiden korvattavista vahingoista aiheutti jyrsijät 2,5 %, tuli 1,1 % alle yhden prosentin osuudella tulvat, hyönteiset, sienet ja hirvieläimet. Yhteensä vakuutusyhtiöt ja yhdistykset maksoivat korvauksia vuonna ,8 milj. euroa. Huomioitavaa on, että valtio maksoi hirvituhokorvauksia noin 2,9 milj. euroa, koska ne eivät kuulu vakuutusyhtiöiden korvattaviin tuhoihin. (Metsätilastollinen vuosikirja 2011, 116.)\n22 21 Kuvio 2. Vakuutusyhtiöiden ja -yhdistysten maksamat korvaukset vuonna Vahinkoilmoituksen tekeminen Kun metsänomistaja huomaa metsässään tuhoja, on hänen tehtävä siitä vahinkoilmoitus mahdollisimman pian. Korvauksen hakeminen aloitetaan vahinkoilmoituksen tekemisellä vakuutusyhtiölle (Kuvio 5). Kirjallinen korvaushakemus on tehtävä vuoden kuluessa siitä, kun metsänomistaja saa tietää mahdollisuudestaan korvaukseen. Vakuutusyhtiöiltä löytyvät nykyään valmiit lomakkeet vahinkoilmoituksen tekemistä varten. (Liite 1). Lomakkeet löytyvät nykyisin myös yhtiöiden kotisivuilta, mikä nopeuttaa ilmoituksen tekoa. Vahinkoilmoituksen voi tehdä vakuutusyhtiölle joko kirjallisesti tai internetin kautta sähköisesti, myös puhelimitse. Vahinkoilmoitusta varten tarvitaan muun muassa seuraavia tietoja: missä ja milloin vahinko on tapahtunut mikä vahingon on aiheuttanut jonkinlainen suuntaa-antava arvio vahingon laajuudesta, kuten vahingoittuneiden taimien tai kaatuneiden runkojen lukumäärä Edellytykset korvauksen saamiseksi ovat, että vakuutus on voimassa, vahinko on vakuutusehtojen mukainen, metsäpalsta on vakuutuksen piirissä ja annetut tiedot\n23 22 ovat oikeita. Metsänomistaja voi jäädä tapauksessa ilman korvausta, mikäli hänen antamat tiedot ovat vääriä tai korvaushakemus on tehty liian myöhään. Vahingon ollessa kohtuullisen pieni, yhtiö saattaa maksaa korvauksia jo pelkästään metsänomistajan oman arvion perusteella. Yleensä vahingon arviointi tapahtuu kuitenkin metsäammattilaisten toimesta. Näitä arvioita voivat tehdä esimerkiksi metsänhoitoyhdistykset, metsäkeskukset tai yksityiset metsäyrittäjät. Vakuutusyhtiöt käsittelevät tapaukset kiitettävän nopeasti ja näin ollen metsänomistaja saa mahdolliset korvaukset melko nopeasti (Metsänhoitoyhdistys Kalajokilaakso 2011). Kuvio 3. Kaaviokuva vahinkoilmoituksen tekemisestä\n24 23 6 ESIMERKKITILAN METSÄVAKUUTUSVERTAILU 6.1 Tilan esittely Kotitilamme VÄLIVAINIO 10:81 sijaitsee Etelä-Pohjanmaalla Lappajärven kunnassa. Tilan pääelinkeinona oli karjatalous vuoteen 2006 saakka. Nykyisin tilalla harjoitetaan aktiivisesti maa- ja metsätaloutta. Tilan pinta-alaa on kasvatettu mahdollisuuksien mukaan ostamalla lisää peltoa ja metsää. Nykyinen kokonaispinta-ala on 134,09 ha, josta 34,13 ha on peltoa ja 99,96 ha metsätalousmaata. Lisäksi tilalla on vuokramaata. Tila on kasvinviljelytila, jossa viljellään pääsääntöisesti ohraa, kauraa ja rypsiä. Osa peltoalasta on heinällä. Tilan metsätalousmaa on sijoittunut eri puolille pitäjää, useamman kylän alueella. Metsätalousmaan yhteispinta-ala on 99,96 ha, josta metsämaata on noin 63 ha, tie-, jouto- ja kitumaata 36,96 ha. Metsänhoito- ja perusparannustöitä, kuten istutuksia, taimikonhoitoja, harvennuksia, ojituksia ja lannoituksia, on tehty tilalla tarpeen mukaan ajallaan. Tilan metsäpalstojen kasvupaikat jakaantuvat pääsääntöisesti kangasmaihin, joista tuoreita noin 15 ha, kuivahkoja 35 ha ja kuivia 5 ha. Loput metsämaan kasvupaikoista ovat rämeitä ja korpia. Kehitysluokat tilan VÄLIVAINIO 10:81 metsissä jakaantuvat seuraavasti: Taulukko 4. Esimerkkitilan kehitysluokkajakauma ja puulajisuhde taulukko kl VÄLIVAINIO 10:81 ha puulajisuhde A0 AUKEAT 0,2 S0 SIEMENMETSÄT T1 PIENET TAIMIKOT 16 mänty 85 % kuusi 15 % T2 ISOT TAIMIKOT 8 mänty 80 % kuusi 20 % Y1 YLISPUUSTOISET TAIMIKOT 02 NUORET mänty 70 % kuusi 20 % 5 KASVATUSMETSÄT lehtipuu 10 % 03 VARTTUNEET mänty 75 % kuusi 15 % 24 KASVATUSMETSÄT lehtipuu 10 % 04 UUDISTUSKYPSÄT mänty 75 % kuusi 20 % 7 METSÄT lehtipuu 5 % 05 SUOJUSPUUMETSÄT 06 VAJAATUOTTOISET METSÄT\n25 Tarjouspyynnöt Otantaan valittiin viisi vakuutusyhtiötä, joille lähettiin tarjouspyynnöt keväällä Vakuutustarjouspyyntöjä tehtäessä tilamme metsämaaksi ilmoitettiin 63 ha ja sijaintipaikkakunnaksi Lappajärvi. Ennen tarjouspyyntöjen lähettämistä tutustuttiin eri vakuutusyhtiöiden vakuutusehtoihin ja tuoteselosteisiin. Tarjouspyynnöt päädyttiin kysymään kaikkein laajimmasta vakuutusturvasta, koska vain se kattaa todennäköisimmät metsätuhot tilamme alueella. Kuten jo aikaisemmin työssäni kerroin, ovat hyönteis-, lumi-, ja myrskytuhot yleistyneet viime vuosina huomattavasti. Sen vuoksi laajan vakuutusturvan hankintaa kannatti miettiä, koska se korvaa myös edellä mainittujen tuhojen lisäksi muita metsätuhoja, kuten metsäpaloja, myyrä- ja tulvatuhoja sekä ilkivallan aiheuttamia vahinkoja. Vertailuun otettiin mukaan Suomessa metsävakuutuksia tarjoavista vakuutusyhtiöistä Fennian, Lähivakuutuksen, Pohjolan, Tapiolan ja Turvan. Nämä vakuutusyhtiöt kuuluvat valtakunnallisesti suurimpien vakuutuksien tarjoajien joukkoon (kuvio 1). Tarjouspyynnöt kyseisiltä yhtiöiltä oli mahdollista saada puhelimitse ja sopimalla tapaaminen vakuutusyhtiön edustajan kanssa tai lähettämällä internet-sivujen kautta tilan tiedot yhtiölle. Vakuutusyhtiö Tapiolan internet-sivuilla oli käytössä vakuutuslaskuri, jonka avulla pystyttiin laskemaan vakuutuksen hinnan välittömästi. Neljälle muulle vakuutusyhtiölle lähetettiin tarvittavat tiedot metsätilastamme, jonka avulla yhtiöt laskivat tarjoukset. Kun tarjouspyynnöt oli lähetetty vakuutusyhtiöille, jouduttiin tarkentamaan tilamme tietoja kahden vakuutusyhtiön kanssa puhelimitse. Vakuutusyhtiöt vastasivat tarjouspyyntöihin kiitettävän nopeasti, joko kirjeitse tai sähköpostitse. Kahden viikon kuluessa oli viimeinenkin tarjouspyyntö saapunut. Tarjousten voimassaolo aika vaihteli kahdesta viikosta kuukauteen. On tärkeä muistaa, että tarjouspyynnöissä ei ole otettu huomioon mahdollisia muiden vakuutusten keskittämisiä samaan yhtiöön ja sen mukana saatavia


Glasgow'n kokous ei turvannut 1,5 asteen tavoitetta, sanoo Suomen ilmastopaneelin puheenjohtaja - MTVuutiset.fi\nOliko Glasgow'ssa syntynyt sopimus "halveksuttava epäonnistuminen"? Katso Suomen ilmastopaneelin puheenjohtajan vastaus\nOliko Glasgow'ssa syntynyt sopimus "halveksuttava epäonnistuminen"? Katso Suomen ilmastopaneelin puheenjohtajan vastaus videolta!\nJulkaistu 14.11.2021 12:40 (Päivitetty 14.11.2021 17:00 )\nLauantaille venyneessä kokouksessa ei Markku Ollikaisen mukaan turvattu tavoitetta rajoittaa ilmaston lämpeneminen 1,5 asteen.\n– Päällimmäinen tunnelma on hillinnän osalta pettymys, Ollikainen kiteyttää MTV Uutiset Liven haastattelussa.\nEnnen kokousta toiveena oli, että valtionjohtajien osuus kokouksen alussa toisi lisää päästövähennyslupauksia.\nPerusongelma oli Ollikaisen mielestä kuitenkin se, että maiden valmius päästövähennyksiin oli alhaisempi kuin tarvittiin.\n– Vaje on ihan merkittävä, jos ajatellaan näin, että 45 prosenttia vuoteen 2030 (päästöjä) vähennetään, päästöjä saisi olla kaikkiaan noin 20 gigatonnia.\n– Nyt näillä päästää 40 prosenttiin, eli paljon pitää vähentää lisää, Ollikainen havainnollistaa MTV Uutiset Liven haastattelussa.\nVoidaanko erotus kuroa vielä kiinni? Katso Markku Ollikaisen arvio jutun alussa olevalta videolta!\nLue myös: Toiveikkaasta äärimmäisen vihaiseen – katso, miten Glasgow’ssa syntyneeseen sopimukseen reagoitiin\nGlasgow’ssa tehty sopimus on saanut aikaan paljon kritiikkiä.\nEsimerkiksi kokouksen puheenjohtaja Alok Sharma päätti kokouksen anteeksipyyntöön siitä, miten epäonnistunut lopputulos on.\nOllikainen uskoo, että päästövähennysten riittämättömyyteen ovat pettyneitä etenkin kehittyneet maat.\n– Kyllä kehittyvissä maissa tuo ilmastorahoitus ja lost and damage, eli vahingot ja niihin liittyvät asiat on varmasti suuri tyytymättömyyden kohde.\nGlasgow’ssa syntynyttä sopimusta on kuvailtu halveksuttavaksi epäonnistumiseksi. Onko näissä puheissa mitään perää? Katso Ollikaisen vastaus jutun alussa olevalta videolta!\n"Perusasenne oli parempi kuin aikaisemmin"\n– Hauras maailmamme roikkuu langan varassa, Guterres kommentoi tuoreeltaan sovun synnyttyä.\nOllikaisen mukaan maailman nykytilanne ja huoli huomisesta näkyivät myös ilmastokokouksessa. Esimerkiksi kokouksessa puhuneiden johtajien puheita Ollikainen kuvaa aiempaa valistuneimmiksi.\n– Neuvotteluissa perusasenne oli parempi kuin aikaisemmin, vaikka tulos on mikä on, Ollikainen pohtii.\nMyös hyviä saavutuksia saatiin\nOllikaisen mukaan kokouksessa saatiin myös monia hyviä saavutuksia, vaikka päästövähennyslupaukset jäivätkin riittämättömiksi.\nErityisen historiallinen on maininta fossiilisten polttoaineiden tukien ja kivihiilen häivyttämisestä, vaikka Intian ja Kiinan vaatimukset lievensivätkin kirjauksia viikon aikana.\nNäin MTV Uutisten ympäristötoimittaja Päivi Mäki-Petäjä kommentoi syntynyttä ilmastosopua paikan päällä Glasgow'ssa tuoreeltaan.\nIntialla on ollut moraalista närkästystä\nIntian vaatimuksia lausekkeen vesittämiseen Ollikainen pitää osittain protestinomaisena, sillä Intialla on ollut moraalista närkästystä kehittyneitä maita kohtaan niiden historiallisesti merkittävien hiilidioksidipäästöjen takia.\nToisaalta Intia on myös yksi maailman suurimmista kivihiilimaista, ja hiilivoimaan liittyvän pääoman purkaminen nopeassa tahdissa olisi sille kallista.\nOllikainen huomauttaa, että Intia on myös investoinut paljon uusiutuvaan energiaan.\nIlmastotalkoisiin on ryhdyttävä pikimmiten\nKokonaisuuden kannalta on tärkeää, että aktiivista työtä jatketaan tauotta.\nGlasgow'ssa nousi esiin ajatus, että Britannia pitäisi ilmastopuheenjohtajuuden ensi vuonna Egyptissä pidettävään seuraavaan YK:n ilmastohuippukokoukseen saakka, ja Egypti voisi keskittyä vain kokouksen valmisteluun.\nMillaisia ilmastokokouksia jatkossa nähdään? Katso jutun alussa oleva video!\n– Sehän generoi kaikki ne prosessit, joilla varmistetaan, että se 2050 nettonolla saavutetaan.\nIlmastopaneelin puheenjohtaja: Glasgow'n ilmastokokouksen tulos jäi vaisuksi – katso koko haastattelu!\nLue myös: Glasgow'n ilmastokokouksessa syntyi sopimus – kyynelehtivä puheenjohtaja pyysi anteeksi epäonnistunutta lopputulosta\nJuttua muokattu 14.11. kello 16.46: Päivitetty kauttaaltaan MTV Uutiset Liven haastattelun jälkeen.\nIlmastonmuutos Suomi YK Kotimaa


HBO Nordic muuttuu HBO Maxiksi - Game of Thrones ja muut tutut sarjat siirtyvät uuteen palveluun - Muropaketti.com\n04.12.2020 08:52 | Muropaketin toimitus\nHBO Nordic on nimensä mukaisesti pohjoismaiden oma HBO-julkaisujen suoratoistopalvelu. Tällä viikolla paljastettiin, että sen toiminta muuttuu perustavalla tavalla vuoden 2021 mennessä.\nHBO Nordic tiedotti eilen illalla tulevista muutoksista seuraavaa:\nHBO Maxin kansainvälisen toiminnan johtaja Andy Forssell on Web Summit -tapahtuman tämänpäiväisessä keskustelutilaisuudessa julkistanut, että Euroopan HBO-suoratoistopalvelut muuttuvat uudeksi HBO Max -palveluksi vuoden 2021 loppupuoliskolla.\nHBO Max aloitti toimintansa Yhdysvalloissa kuluvan vuoden keväänä. Siihen ollaan panostamassa reippaasti tulevina kuukausina ja vuosina; esimerkiksi odotettu Justice Leaguen Snyder Cut julkaistaan palvelussa.


Tänään vietetään kansainvälistä koulumaitopäivää. Eläinoikeuspuolueen mukaan koulumaitotuki asettaa vegaanilapset eriarvoiseen asemaan.\nKouluvuonna 2019–2020 Suomen koulumaito-ohjelma saa EU:lta tukea 3,82 miljoonaa euroa. Kokonaisuudessaan EU-maat saavat tukea 104 miljoonaa euroa.\nTänään vietetään kansainvälistä koulumaitopäivää.\nEläinoikeuspuolueen tiistain blogikirjoituksen mukaan suomalaiset on mainostettu ja lobattu maidonjuojiksi.\n"Koulumaitotukea perustellaan terveellisten ruokailutapojen tukemisella, vaikka todellinen tarkoitus on maitotuotteiden menekin edistäminen", kirjoituksessa todetaan.\n"Tuen tarkoitus on edistää oppilaiden terveellistä ravitsemusta", sanoo maitoalan asiantuntiorganisaatio Maito ja terveys ry:n ravitsemusasiantuntija ja viestintäpäällikkö Katariina Lallukka.\nEuroopassa moni koululainen syö lounaaksi kouluun tuomansa leivän. Suomen valtion kustantama koululounas on poikkeuksellinen. "Tuettu maito koulussa tekee lounaasta ravitsemuksellisesti täysipainoisemman", Lallukka sanoo.\n"Kehitysmaissa päivän aikana mahdollisesti tarjottavan maidon merkitys on huomattavasti isompi kuin meillä hyvinvointivaltioissa."\nLallukan mukaan Suomen kieltäytyminen EU:n koulumaitotuesta ei vaikuttaisi tuen olemassaoloon.\n"Maito on mukana valtion ravitsemusneuvottelukunnan suosituksessa siitä, mitä aterian pitää sisältää. Suositukset perustuvat tähänastiseen tieteelliseen tutkimusnäyttöön."\nEläinoikeuspuolueen 1. varapuheenjohtaja Tiina Ollila kertoo, että puolueen tärkein tehtävä on tuoda keskusteluun mukaan eläinten näkökulmaa.\nPuolueen tavoitteena on muuttaa maataloustukijärjestelmää suosimaan ihmisille kelpaavan kasvisruuan tuotantoa. "Eläinperäisen tuotannon tuista on luovuttava asteittain aloittaen esimerkiksi maidontuotannon tuista", puolueen blogissa todetaan.\nEläinoikeuspuolueet tekevät Ollilan mukaan yhteistyötä EU-tasolla muuttaakseen koulumaitotukea tukemaan kasvijuomien hankintaa.\n"Jos sitä halutaan tukea. En sano, että tukea pitää ylipäänsä tarvitsee olla jatkossa."\nSuurimmat tuensaajat ovat Ranska 17 miljoonalla ja Puola 11 miljoonalla eurollaan. Perässä tulevat Romania, Italia ja Saksa. Ruotsi saa tukea lähes 9 miljoonaa euroa.\nHedelmien ja vihannesten tarjoamista kouluissa EU tukee Suomessa 1,6 miljoonalla eurolla. Koko EU:ssa hedelmä- ja vihannestukea maksetaan 145 miljoonaa euroa.\nEniten tukea saavat Saksa, noin 25 miljoonaa euroa ja Italia, lähes 21 miljoonaa euroa.\nEläinoikeuspuolueen mukaan koulumaitotuen piiriin kuuluvien tuotteiden joukossa ei ole yhtään kasviperäistä tuotetta.\n"Tämä asettaa vegaanilapset eriarvoiseen asemaan, sillä kasviperäisten juomien hankkimista ei tueta eikä edellytetä. Vegaanilapsi joutuu usein tyytymään ruokajuomana veteen, vaikka maito-ohjelmia tuetaan kaikkien yhteisistä verorahoista", blogissa todetaan.\nOllilan mukaan yhdenvertaisuusnäkökulmasta asian pitäisi olla toisin.\n"Ravitsemuksellisesti ei ole oikein, että tietyt lapset jäävät ilman ruokajuomaa."\nMitä tarkoittaisi ravitsemuksellisesti, jos maito vaihdettaisiin kouluissa kasvijuomaan?\nLallukan mukaan maitoa korvaavissa juomissa yritetään jäljitellä maidon ravintoainekoostumusta. Niissä on usein lisättyä kalsiumia, D-vitamiinia ja B-12-vitamiinia.\n"Kaurajuomissa proteiinia on vähemmän kuin maidossa, sitä pitäisi olla ruuassa enemmän. Soijajuomissa taas on proteiinia, mutta esimerkiksi monessa soijajuomassa ei ole jodia, kuten maidossa."\nMonesta kasvijuomasta puuttuu jodi. Jodin saanti on suomalaisilla juuri ja juuri riittävällä tasolla. Maitovalmisteet ovat merkittävä jodin lähde suomalaisille jodioidun suolan ja kalan lisäksi.\nEri kysymys Lallukan mukaan on, miten kasvijuomat sopivat oppilaiden makumaailmaan.\nEläinoikeuspuolueen yhteiskunnallisena päämääränä on luopua kaikkien eläinten käytöstä elintarvikkeina.\nEU on tukenut koulumaidon tarjoamista Suomessa vuodesta 1995 lähtien. Kansainvälistä koulumaitopäivää on juhlistettu vuodesta 2000. Sen viettoa maailmalla koordinoi FAO. Päivää on perinteisesti vietetty yli 30 maassa ympäri maailman.\nLue lisää: Suomalainen lehmä on soijattomuuden edelläkävijä – ruotsalaisilla maitotiloilla tavoite vielä kaukana\nAiheet Eläinoikeuspuolue Maito ja terveys ry koulumaitopäivä koulumaitotuki


Peli jota pelaat tällä hetkellä | Fintendo-foorumi\nPeli jota pelaat tällä hetkellä\nKeskustelu osiossa Yleinen peliaiheinen keskustelu, aloittajana Kuruwin, 4.5.2017.\nVanhalta foorumilta tuttu aihe. Ideana siis kertoa muille mitä peliä/pelejä satut tällä hetkellä työstämään.\nItsellä tässä eilen aloitin kaksi projektia PS4 joista toinen oli Gustin Night's Of Azure ja Suomalainen PS+:sta saatu Alienations.\nNight's Of Azure valitettavasti tuntui melko lattealta hack and slash peliltä ja vähän tuntuu että tällä ei oikein ole mitään muuta tarjottavaa kuin yuri baittia. Vähän tietenkin aikaista parin tunnin jälkeen sanoa tarinasta mitään mutta tominta tässä ainakaan ei kauheasti viihdytä.\nAlienations taas yllätti ihan positiivisesti puolentoista tunnin pelaamisen jälkeen. Tämä on stickshooter niin kuin samojen tekiöiden Dead Nation mutta toisin kuin Dead Nationissa tässä on väriä ja toiminta ei käy puuduttavaksi jo viiden minuutin jälkeen. Meno on mukavan hektistä mutta ei liian hektistä kuten Helldiversissä. Valitettavasti peli taitaa olla lyhyen puoleinen koska pelissä on vain 20 tehtävää joista jo kuusi pelasin. Nähtävästi jää näkymään että onnistuuko tämä koukuttamaan pelaaman samoja tehtäviä uudestaan ja uudestaan.\nSnake Pass ja Fast RMX on pelailussa tällä hetkellä. Kumpikin on tarkoitus yrittää pelata 100% läpi. Eri juttu onnistuuko se :D\nWilbur wals, 4.5.2017\nViime vuoden puolella aloittamani Final Fantasy XIV on ensimmäinen kerta, kun olen mihinkään MMORPG-peliin koskenut. En ole aikaisemmin oikein ymmärtänyt koko genren vetoa. En vieläkään oikein hyödynnä pelin sosiaalista puolta täysillä, kun pelailen lähinnä omien tuttujen kanssa tai sitten pidän suuni kiinni randomien seurassa, mutta onhan tässä pohjimmiltaan ihan toimiva japsirope suhtkoht mielenkiintoisella tarinalla ja maailmalla taustalla, pienellä ylimääräisellä grindauksella höystettynä.\nBreath of the Wild on edelleen kovassa kulutuksessa. Korok-jahti on nyt siinä pisteessä, että koko kartan koluttuani olen löytänyt rapiat 650 puu-ukkoa, mutta tarkoituksellista etsimistä jatkanen vasta DLC:n saavuttua. Nyt olen alkanut metsästää aarrearkkuja Sheikah sensorin avulla, ja on se vain ihmeellistä miten paljon niitäkin on jäänyt huomaamatta, vaikka on aina muka tutkinut paikat perinpohjaisesti.\nSmash 4:ää olen pelannut melko säännöllisesti julkaisusta asti molemmilla alustoilla. On se vaan niin kiva peli. For Gloryssa tulee lähinnä väännettyä kaksintaisteluja, eniten Ganondorfilla, Samuksella ja Falcolla. Joku kuukausi takaperin taisi napsahtaa 10 000 ottelua mittariin Wii U -versiossa.\nJa nyt olemme takaisin.\nKorok-jahti on nyt siinä pisteessä, että koko kartan koluttuani olen löytänyt rapiat 650 puu-ukkoa, mutta tarkoituksellista etsimistä jatkanen vasta DLC:n saavuttua.\nHuh, johan on määrä jos on ilman guideja kertynyt. Itselläni paukkui vasta 300 vähän aikaa sitten, mutta tutkimatta on vielä kokonaan kaksi aluetta sekä Hebran vuoristo, joista uskon napsuvan ainakin sata lisää, mutta 600 kuulostaa vielä kovin kaukaiselta.\nMetal Gear Solid napsahti ensimmäistä kertaa tulille viikonloppuna. En ole hiippailupelejä pelannut juuri ollenkaan (vaikka yhden mukana tekemisessä olen ollut hiukan osana hih) niin peli on harppaus suhteellisen tuntemattomaan. Kontrollit ovat hiukan omaperäiset ja kankeat, mutta kyllä tässä löytyy ihan mieluisaa tekemistä tasaisin väliajoin, vaikka eräs kirottu portaikko ei ottanut lainkaan loppuakseen. Tarinankerronta ja näyttelijät ovat todella vakuuttavia, mikä on ainakin tällä hetkellä se suurin motivaattori edetä pelissä. Tuntuu vähän sellaiselta tapaukselta, jonka gameplaysta saattaa napata paljon paremmin vasta toisella läpipeluulla jos niin pitkälle tässä pääsee.\nJännä. Itse ehdin pelata kakkosta, kolmosta ja mahdollisesti jopa nelostakin ennen ykkösen aloittamista. Kakkosen ja kolmosen droppasin aikoinaan jo ensimmäisten pelituntien jälkeen juurikin kontrollien sietämättömyyden takia, mutta ykkösessä kaikki napsahti kohdilleen melkein alkumetreiltä. Kontrolleissa on toki joitain kummallisuuksia ja tönkköyksiä seiniin nojailusta vartijoiden tainnuttamiseen, mutta muuten pelissä on jopa varsin arcademainen fiilis. Ehkä se vain vaatii sen hetken pään hakkaamista seinään, sillä ykkösen siedätyshoidon jälkeen myös jatko-osien HD-versiot alkoivat maistua.\nItse olen tässä lähiaikoina ollut taas vaihteeksi vähän tympääntynyt Street Fighter V:hen, joten muut mätkinnät ovat saaneet korvata sen jättämän aukon. Yatagarasu: Attack on Cataclysmiä tulee piestyä lähes päivittäin, nyt kun suomiskenekin on aktivoitunut ainakin hetkeksi. Kyseessähän on siis entisten King of Fighters -devien indiegogo-proju, joka valmistui joitain vuosia sitten. Uutta patchiakin on jotenkin mystisesti nyt tämän vuoden puolella tulossa, pelin pelaajakunnan pienuudesta huolimatta. Peli on helppojen parryjensa ansiosta varsin mindgame-painoitteinen ja hypejä tilanteita tulee vastaan hämmentävän usein. Samat taktiikat harvemmin toimivat toistamiseen, joten pelaaminen on jatkuvaa uuden lähestymistavan etsimistä ja vastustajan narraamista. On hauska nähdä miten paljon metapeli kehittyy kahden pelaajan välillä jo lyhyiden settien aikana.\nEnsimmäinen Metal Gear Solid kyllä tekee joitakin jänniä juttuja mutta ei se kyllä minustakaan ollut hyvin pelillisesti vanhentunut. Kakkonen ja kolmonen toimivat tosiaan paremmin ja ensimmäinen osa on vähän sellanen että se kannattaa kokea ihan vaan sen juonen takia.\nLiityin tässä eilen Wii U omistajien kerhono ja tuli kahta peliä pelattua vähän alle kaksi tuntia.\nEnsimmäiseksi kokeilin Bayonetta 2:sta joka onneksi tuntuu olevan edelttäjänsä tasoa vaikka ilmeisesti Kamiya ei tätä ohjannut. Tätä tulee kyllä pelattua hymy huulilla.\nToinen peli jota kokeilin oli Fatal Framen 5 osa. Valitettavasti tämän kanssa oltiin menty vähän metsään kahden asian suhteen. Ensinnäkin tässä on vähän sellaista tarinankerrontaa joka ei vaan sovi Fatal Frame peliin. Hyvä esimerkki on siitä se "tarinankertojan" puhe siinä pelin alussa. Heti tuntui että nyt pelataan peliä.\nToinen asia on ne kontrollit. Joiltain osin ne ovat tottumus kysymys kyllä se tähtäys ainakin on aikamoista sähläystä. Ellet nyt satu seisomaan pelatessa niin se on aika akwardia koettaa pysyä taakes tai reilusti sivuille teleporttaavien aaveiden perässä. Ensimmäisen varsinaisen kentän lopussa siinä pomo tappelussa tuli padia jo tähdättyä haarojen väliin mikä varmaan näyttäisi ulkopuoliselta aika huvittavalta. Toivottavasti ei myöhemmin tarvitse vaihtaa helpolle vaikeustasolle sen takia millasta sähläämistä tämän pelin pelaaminen välillä on.\nJos hankinnan vaivan jaksaa nähdä ja pistää raheakin himpun verti niin ainakin itselle iski Twin Snakes enemmän kuin originaali. Kaikinpuolin messevämpi kokonaisuus, josta jouheva siirtyä Sons of Libertyyn.\nBreath of the Wild kesken, tulin juhliin vähän myöhässä ja tarkoittaa että saan nauttia parhaudesta vielä reippaan aikaa. 100 h tuli täyteen ja löysin vasta nyt kalastajakylän ja hevosjumalan jortaanin. Shrinejäkin vielä viitisenkymmentä jäljellä, korokin kakkasta puhumattakaan.\nTwin Snakes on toki pelattavuudeltaan parempi kuin alkuperäinen, kiitos kakkosesta napattujen pelimekaniikkojen. Toisaalta kenttäsuunnittelu ei tue juurikaan näitä mekaniikkoja, mikä tekee pelistä huomattavasti helpomman, eikä varsinaista hiippailua oikeastaan välttämättä tarvitse harrastaa lainkaan. Tämä syö tunnelmaa melko paljon. Lisäksi Twin Snakesin ääninäyttely ja musiikki ovat selkeästi alkuperäistä huonompia. Ei Twin Snakes kelvoton tietenkään ole, mutta kyllä se PS1-originaali on vielä tänä päivänä täysin pelattava ja relevantti.\nJa joo, sarja ei ole tunnettu mitenkään erityisen jouhevista kontrolleista. Jos meinaat sarjaa pidemmälle pelata, kannattaa vakavasti harkita kakkosen Substance- ja kolmosen Subsistence-versioita. Jos kotoa löytyy PS3 tai Xbox 360, niille julkaistut HD-kokoelmat sisältävät juurikin nuo variantit. Kakkosen osalta tuolla ei ole niinkään suurta merkitystä, sillä Substance lisää vain aimo läjän VR-tehtäviä ja muuta lisätauhkaa. Kolmosessa taas uusintaversio tuo mukanaan miljoona kertaa paremman kameran.\nItsellä taas vaihteeksi menossa uusintakierros Dark Soulsia.\nJonelink Jostain täytyy aloittaa...\nAhkerasti on tullut pelattua PS4:lla The Witcher 3. En tiedä onko vielä matkaa loppupäähän, mutta pitkälle olen pelannut nyt tähän asti.\nAloitin pelaamaan Paper Mario: Color Splashiä. Kivan oloinen peli ainakin näin alkuun.\nRetroFly Tasohyppelynörtti ja puutarhaintoilija\nOlen viime päivät pelaillut Pokemon Silveriä ja eilen meni Elite Four ja Champion läpi. Tiimi oli tuolloin seuraava:\nPyromaniac/ Typhlosion, Lv. 46\nLiikkeet: Flame Wheel, Strength, Cut, Earthquake\nMarko/ Quagsire, Lv. 48\nLiikkeet: Surf, Ice Punch, Headbutt, Earthquake\nLate/ Ampharos, Lv. 45\nLiikkeet: Thundershock, Thunder Wave, Thunderpunch, Iron Tail\nPsychopath/ Kadabra, Lv. 46\nLiikkeet: Psychic, Psybeam, Fire Punch, Shadow Ball\nToripulu/ Pidgeot, Lv. 45\nLiikkeet: Wing Attack, Fly, Quick Attack, Thief\nNigger/ Umbreon, Lv. 45\nLiikkeet: Swift, Flash, Bite, Quick Attack\nNyt olen seikkaillut Kantossa vähän aikaa ja tiimi tällä hetkellä:\nTyphlosion, Lv. 48\nLiikkeet ovat samat\nQuagsire, Lv. 48\nAmpharos, Lv. 47\nLiikkeet tälläkin samat\nKadabra, Lv. 47\nPidgeot, Lv. 47\nLiikkeet muuten samat kuin liigassa, mutta Thief korvattu Steel Wingillä.\nUmbreon, Lv. 47\nLiikkeet tälläkin samat mitä liigassa.\nNäillä mennään, ei välttämättä paras tiimi mitä voi olla, mutta pärjään ihan hyvin.\nItse tykkäsin tuosta pelistä kovasti eikä paljon haukuttu taistelu systemikään ollut minusta kuitenkaan ihan umpi surkea. Musiikit on ihan mahtavia myös tuossa pelissä toki eihän tuo voita tuhannen vuoden ovea mutta minusta erittäin viihdytävä peli.\nItsellä nyt menossa Fast RMX ja hyvä peli kaiken kaikkiaan. Imaisee mukaansa aika hyvin ja vauhdikasta menoa. Jotkut radat sisältää kunnon kieputusta:) Voi kun saataisiin Switchille uusi F-zero, Wave race ja Exite truck !\nVeizen Muusikonrenttu Toimitus\nTällä hetkellä kovimmassa peluutuksessa ovat eilen synttärilahjaksi saatu Mario & Luigi: Superstar Saga ja Megaman Legacy Collectionin Mega Man 3. On se vaan kovaa settiä\nWii U:n pelit ehtivät tässä mennä jo tauolle koska sainkin paljon odotettua aikaisemmin Niohin kirjastosta ja sitä on tässä nyt tullut pelailtua. Kiitos sen että kaikki Souls pelit on jo takana ja sen että tässä ei kauheasti noita erillaisia vihollistyyppejä ole on meno ollut aika helppoa. Ei tuo itseäni tosin haittaa koska haluan vain nauttia hyvästä taistelusysteemistä. Pelin kaikki haaste on aikalailla laitettu niihin bosseihin ja ne on kyllä sitä luokkaa että motivaatio kyllä kuoli niitten päihittämiseen yksin aika nopeasti. Tuppaavat iskemään junanlailla kimppuun ja liikeradat on niin kattavia että ei vaan huvita tuhlata resursseja niiden päihittämiseen. Muutenkin myöhemmin on "pakollisena" twilight missionejen muodossa niitä vastaan tappelemista yksin niin ihan suosiolla otan avun vastaan muilta pelaajilta päätehtävien kanssa (harmi vaan että nyt on tullut ihan liian vahvoja apulaisia vastaan jotka murskaavat bossit parissa sekunnissa)\nJos muuten joku ylläpidon jäsen näkee tämän niin olisiko mahdollista muuttaa aiheen otsikkoa muotoon "Peli jota pelaat tällä hetkellä/peli jonka viimeistelit äskettäin" niin voisi ihmiset jakaa mietteitä myöskin läpi pelatuista peleistä.\nTurjake Hail to the King, baby!\nKuruwin sanoi: ↑\nWii U:n pelit ehtivät tässä mennä jo tauolle koska sainkin paljon odotettua aikaisemmin Niohin kirjastosta ja sitä on tässä nyt tullut pelailtua.\nMyös mulla on Nioh ollut pelityksessä. Pelitunteja on takana päälle 40 ja viimeisiä tehtäviä viedään. Sain tosta sun viestistä vähän sellasen mielikuvan, ettet ihan niin paljon tykkää tästä kuin mitä itse. Mielestäni Nioh on parempi kuin mikään Souls -sarjan peli. Se tuntuu just sellaiselta peliltä, joka on luotu niitä varten, joille Souls on konseptina kiinnostava, mutta joka ei pelillisesti ole koskaan iskenyt. Lähestulkoon kaikki, mikä Soulseissa on mielestäni ollut puutteellista tai huonoa, on fiksattu Niohissa, ja pelikokemus on mielestäni huomattavasti tyydyttävämpi, hauskempi ja vähemmän turhauttava.\nVihuja on kyllä tosi vähän erilaisia, missä olet ihan oikeassa. Se on yksi pelin suurimpia miinuksia. Bossit on kyllä tosi haastavia, mutta mielestäni ne on helpottuneet huomattavasti loppua kohden. En ole apulaisiin viitsinyt vielä sortua, koska olen niin jääräpäinen. Tahdon voimalla läpi vaan.\nNoi Twilight Missionit voi muuten jättää ihan suosiolla pelaamatta. Itse jaksoin niitä tasan yhden pelata ja päätin, että paras lienee vain keskittyä kaikkeen muuhun pelin antiin. Sitä kun on tarjolla melkoisen kattava määrä.\nOlin missannut kokonaan tuon Metal Gear -keskustelun. Täytyy sanoa, että en ymmärrä miten MGS1 olisi pelillisesti vanhentuneempi kuin sarjan myöhemmät osat. Väittäisin jopa että asia on melkeinpä päinvastoin. Ykkösen liikevalikoima on suppeampi ja erilaisia gimmickejä on vähemmän. Peli on siis simppelimpi, mutta ehkä siksi myös sujuvampi. Välivideot ja ulkoasu ovat toki vanhentuneita.\nItse en pelaa tällä hetkellä mitään, koska keksin vapaa-ajalleni parempaa tekemistä kuin tällaiset hömpötykset. *_* Huhtikuussa pelasin kyllä uusinta tseldaa, se oli kiva peli.\nNo minulle tämä on ollut vähän sellanen 7+ peli. Kyllä tätä pelaa ihan mielellään mutta ei tätä vuosien päästä lämmöllä kummiskaan muistella. Kyllähän tämä joitain asoita paremmin tekee kuin Souls pelit mutta tässä on kyllä siksi heikko kenttä design että ei tämä Souls pelejen tasolle yllä. Musiikkiakaan tässä ei kyllä pahemmin ole ja se on todella harmillista että näitä hahmoja ei hyödynnetä sen paremmin vaikka tekijöillä selvästi on tietoa aiheesta.\nEhkä positiivisen asia verrattuna Soulsiin on se että tässä jousi on oikeasti hyödyllinen ase eikä vain työkalu.\nMGS on kyllä minustakin pelillisesti vanhentunut suhteessa pelisarjan myöhempiin osiin. Yksinkertaistetut pelimekaniikat iskevät toki edelleen, mutta esimerkiksi MGS2 on reippaasti napakampi kokonaisuus, joka vain paransi konseptia entisestään. Näin yleisesti ottaen kykenen ymmärtämään täysin Lootan mainitseman kankeuden, jota varmaan tehostaa myös se, ettei hahmoa ohjatakaan analogisilla sauvoilla.


Suomen kielen ajatellaan olevan yksi vaikeimmista, ellei jopa maailman vaikein kieli. Sosiaalisessa mediassa yleisöä huvittavat sanavertailut suomen ja muiden Euroopassa puhuttujen kielten välillä. Esimerkiksi englanniksi, ranskaksi ja italiaksi kauniin kuuloinen sana volume kääntyy suomeksi äänenvoimakkuus. Germaanisia tai romaanisia kieliä hallitsevalle suomen kieli voi näyttäytyä hurjana ääkkösmörkönä, josta ei varmasti ota tolkkua. Kielet kun eivät ole sukulaisia keskenään.\nMonikielinen viestintä ja simultaanitulkkaus ovat konferensseissa niin tätä päivää, että harva tulee ajatelleeksi, mistä konferenssitulkkaus on saanut alkunsa. Kuten parhaat palvelut yleensäkin, simultaanitulkkaus on syntynyt asiakkaiden tarpeista.\nNaamiaisasuista, kurpitsoista ja kummituksista tunnettua syksyistä halloween-juhlaa vietetään Suomessa yleensä lokakuun viimeisenä päivänä. Nimensä juhla on saanut englannin sanoista All Hallows’ Eve (kaikkien pyhien aatto), joka on aikojen kuluessa lyhentynyt muotoon halloween. Mutta tiedätkö, mistä halloween-perinteet juontuvat? Kyseessä ei ole alkujaan yhdysvaltalainen juhla, vaan halloweenin juurien uskotaan yltävän kauas muinaisten kelttien samhain-juhlaperinteeseen (noin 900–800 eaa.).


Koti » Raportit » Amatöörien EM-finalistit selvillä\nAmatöörien EM-kisojen finaaliparit ovat selvillä. Kaikissa sarjoissa – miehissä, naisissa ja senioreissa – tiistaina pelattiin neljännesfinaalit ja välierät.\nMiesten puolivälierissä Mitchell Mann voitti Jamie Clarken 5-1. Mann teki sarjat 58 ja 75, joiden avulla hän tiputti ykkössijoitetun Clarken. Mannin välierävastustaja tuli Duane Jonesin ja Andreas Plonerin välisestä ottelusta, jonka Jones voitti 5-4. Jones teki sarjat 54 ja 57, Ploner 61 ja 67. Itävaltalainen johti ottelua jo 4-2, mutta Jones tasoitti ja lopulta voitti pelin. Välierässä Mann voitti Jonesin 6-4 ja eteni siten finaaliin. Jones teki sarjat 62 ja 68, Mann 52, 54, 73 ja 90.\nToisessa välierässä kohtasivat Nick Jennings ja John Whitty. Jennings voitti puolivälierässään Shachar Rubergin 5-3. Ruberg teki sarjat 53 ja 61, Jennings 51, 53 ja 54. Whitty taasen voitti Kristján Helgasonin 5-0. Helgason teki toisessa freimissä 58 pisteen sarjan, mutta hävisi sen lopulta mustalla. Whittyn paras sarja oli 72, jonka hän teki pelin viimeiseen erään. Whitty voitti Jenningsin välierässä 6-3. Hänen vähintään 50 pisteen sarjansa olivat 51, 59 ja 63.\nFinaalissa kohtaavat siis kaksi englantilaista, Mitchell Mann (22) ja John Whitty (36). Voittaja saa ammattilaispaikan kahdeksi kaudeksi. Neljän joukossa oli peräti kolme englantilaista ja yksi walesilainen (Jones). Kahdeksan joukossa englantilaisia oli neljä. Lisäksi sinne asti ylsi yksi walesilainen, islantilainen, israelilainen ja itävaltalainen.\nSenioreissa Jamie Bodle eteni välieriin voittamalla Tom O’Driscollin 5-2. Alain Vandersteen voitti Alan Triggin 5-3 ja eteni Bodlen vastustajaksi välieriin. Vandersteen voitti ottelun 5-3. Hänen tekemänsä 81 pisteen sarja oli ottelun suurin. Puolivälierissä Mark Tuite voitti Rune Kampen 5-1 ja Darren Morgan Tom Gleesonin samoin 5-1-lukemin. Turnauksen suurin yllätys tuli kuitenkin välierissä, kun Tuite voitti Morganin 5-3. Ylivoimaisesti turnauksen parhaita peliesityksiä esittänyt Morgan hävisi viimeisen freimin toiseksi viimeisellä pallolla, vaikka teki erään 64 pisteen sarjan.\nNaisissa suurin suosikki Wendy Jans voitti puolivälierissä Maria Bucharskan 4-1. Tiukemmassa taistossa Diana Stateczny Saksasta voitti Christelle Pedatin Ranskasta 4-3. Välierässä Jans voitti Statecznyn selvästi 4-0 tehtyään 82 ja 93 pisteen sarjat. Myös Daria Sirotina (4-3 Tatjana Vasiljevaa vastaan) sekä Anastasia Nechaeva (4-2 Vicky Carteria vastaan) voittivat puolivälieränsä. Nechaeva voitti välierässä Sirotinan 4-3.


Suomi-Korea kauppayhdistys - Business Associations | Kauppayhdistykset\nEtusivu / Suomi-Korea kauppayhdistys\n-EU:n ja Etelä-Korean välinen vapaakauppasopimus\nSuomi-Korea Kauppayhdistys ry on perustettu vuonna 1986 edistämään Suomen ja Korean Tasavallan välistä kauppaa, investointeja ja taloudellista yhteistyötä. Jäsenyys on avoin kaikille kiinnostuneille yrityksille, organisaatioille ja yksityishenkilöille.\nKauppayhdistys tarjoaa jäsenilleen mahdollisuuden saada ajankohtaista tietoa ja yhteyksiä järjestämällä kokouksia, joihin liittyy esitelmiä sekä seminaareja ja erillisiä luentotilaisuuksia. Puhujiksi tilaisuuksiin kutsutaan edustajia Korean-kauppaa tuntevista yrityksistä, viranomaisista, Korean Tasavallan suurlähetystöstä sekä Suomessa vierailevien Korean Tasavallan talouselämän edustajia.\nTällä hetkellä kauppayhdistyksellä on noin 40 jäsentä, joiden joukossa on eri kokoisia teollisuuden, pankkitoiminnan ja rahoituksen, konsultoinnin, kuljetuksen, tuonnin, viennin ja vähittäiskaupan yrityksiä.\nTiedotteet ja tiedotusvälineet\nKauppayhdistys tiedottaa jäsenilleen ajankohtaisista Korean Tasavallan talouselämään ja ulkomaankauppaan liittyvistä artikkeleista ja julkaisuista, messuista jne. Lisäksi kauppayhdistys pyrkii aktiivisesti vaikuttamaan Suomen ja Korean Tasavallan taloussuhteiden esilläoloon tiedotusvälineissä.\nViranomais- ja järjestöyhteydet\nKauppayhdistys toimii yhteistyössä Team Finland -toimijoiden, Elinkeinoelämän keskusliiton ja muiden viranomaisten ja järjestöjen kanssa sekä tarjoaa jäsenilleen tätä kautta toimivat yhteydet näihin tahoihin Korean Tasavaltaan liittyvissä taloussuhteissa.\nVuosittainen jäsenmaksumme on 200 € yritysjäsenille ja 50 € henkilöjäsenille. Uusilla jäsenillä on mahdollisuus liittyä jäseneksi kahdeksi vuodeksi, jolloin jäsenmaksun suuruus on 350 €.\nBusiness Finland: The Future Landscape of Korea\nREGIONAL COMPREHENSIVE ECONOMIC PARTNERSHIP AGREEMENT (FULL VERSION)


Melia White House Hotel sijaitsee kaupungin keskustassa ja lähellä metroasemaa, Lontoon keskusta -asuinalueella. Baker Street ja Oxford Circus ovat huomionarvoisia maamerkkejä, ja alueen luonnonkauneuteen voi tutustua kohteissa Russell Square ja Regent's Park (puisto). ZSL London Zoo ja Coca-Cola London Eye ovat vierailun arvoisia. Asiakkaamme arvostavat tämän hotellin käteviä liikenneyhteyksiä: Great Portland Streetin metroasema sijaitsee vain muutaman askeleen päässä ja Regent's Parkin metroasema 3 minuutin kävelymatkan päässä.\nSisha Lounge & Terrace – Cocktailbaari. Avoinna joka päivä.\nTässä savuttomassa hotellissa on 2 ravintolaa, 2 baaria ja ympärivuorokautinen huonepalvelu. Langaton internetyhteys julkisissa tiloissa on ilmainen. Lisäksi majoitusliikkeessä on business center, kokoustila ja concierge-palvelut. Jokaisessa 581 äänieristetyssä huoneessa on ilmainen langaton internetyhteys ja ympärivuorokautinen huonepalvelu. Asiakkaiden käytössä on taulutelevisio, josta voit katsella satelliittikanavia, ja muihin mukavuuksiin kuuluvat minibaarit ja kahvinkeittimet.


Koebudjetti tasapainottaa myös Eksoten alijäämät — maakunnissa valmistellaan jo koemielessä talousarvioita uudistuksen varalle, lainalla toimintaa ei voi rahoittaa - Etelä-Saimaa\nKoebudjetti tasapainottaa myös Eksote...\nJulkaistu 28.10.2018 9:04\nKoebudjetti tasapainottaa myös Eksoten alijäämät — maakunnissa valmistellaan jo koemielessä talousarvioita uudistuksen varalle, lainalla toimintaa ei voi rahoittaa\nMikäli sote- ja maakuntauudistus toteutuu, niiden budjetista valtaosa kuluu sosiaali- ja terveyspalveluihin.\nTalousahdingossa painiskelevan Etelä-Karjala sosiaali- ja terveyspiiri Eksoten budjetin tasapainottamisesta saadaan esimakua ensi kevääseen mennessä.\nKaikissa Suomen maakunnissa valmistellaan parhaillaan sote- ja maakuntauudistukseen liittyvää koebudjettia, jossa maakuntien tulot ja menot pannaan ojennukseen. Paperilla tehtävä harjoitus ei paljasta suoraan yksityiskohtia esimerkiksi Eksoten edessä olevista leikkauksista, mutta suuntaviivoja tulevaan se näyttää.\nKoetalousarvioiden on tarkoitus palvella tulevia maakuntia ja valtionhallintoa maakuntauudistuksen valmistelussa ja rahoituksen riittävyyden arvioinnissa.\nSen painopiste on vuodessa 2021, mutta samalla laaditaan myös suunnitelma vuosille 2022-2023.\nKoetalousarviot vastaavat todellisuutta. Ne tehdään kokoamalla nykyiset kustannukset ja sovittamalla ne arvioituun rahoitusraamiin, koska niiden on oltava maakuntauudistukseen liittyvän lainsäädännön mukaan olla tasapainoisia tai ylijäämäisiä rahavirtojen osalta.\nLakiesityksen mukaan maakunnat eivät tulevaisuudessa voi rahoittaa toimintaansa lainalla.\nTuimala: Uutta rahaa ei ole tulossa\nEtelä-Karjalan liitto valmistelee koebudjettia parhaillaan yhteistyössä Eksoten kanssa.\nLiiton muutosjohtaja Aija Tuimala sanoo, että tehtävä on vaativa.\nKoebudjetointi tehdään nykypohjalta eli käytännössä se tarkoittasi esimerkiksi Eksoten osalta miljoonien eurojen menosupistuksia. Tälle vuodelle Eksoten alijäämäksi ennustetaan yli 15 miljoonaa euroa. Koebudjetissa alijäämiä ei synny.\n— Olen kuntien ja Eksoten johdolle viestittänyt, että uutta rahaa ei ole tulossa sote- ja maakuntauudistuksen mukana. Jos maakunnalla on sen perustamishetkellä alijäämiä, kunnat joutuvat kattamaan ne itse omista budjeteistaan. Valtio ei tule alijäämiä hoitamaan, Tuimala sanoo.\nEtelä-Karjalassa Eksoten kuluvan vuoden alijäämän kattamisesta suurin lasku tulisi Lappeenrannalle. Se joutuisi maksamaan yli puolet 15 miljoonan alijäämästä, jos maakunnat perustettaisiin ensi vuoden alusta.\nItkonen: Eksotelle syntyy lähivuosina ylikapasiteettia\nEksoten toimitusjohtaja Pentti Itkonen sanoo, että budjetin tasapainottaminen vaatii radikaaleja toimia ilman koebudjettiakin. Jos sote-uudistus toteutuu\nEksoten on kyettävä lähivuosina siirtymään kuntakohtaisesta tarkastelusta laajempaan Etelä-Karjalan maakunnan kokoiseen näkökulmaan.\n— Toimintamalleja on uudistettava ja sähköiset palvelut saatava voimakkaammin osaksi kokonaisuutta. Palveluverkosto muuttuu.\nItkonen sanoo, että Eksoten päättäjien on valmistauduttava myös siihen, että synnytykset vähenevät ja maakunnan väestömäärä laskee.\n— Jos uusia potilaita ei tule, jo nyt pitäisi miettiä, miten Eksoten tulevien vuosien ylikapasiteettia saada purettua hallitusti.\nUudistus yhä epävarma, pientä jarruttelua valmistelussa\nSote- ja maakuntauudistuksen valmistelu etenee Aija Tuimalaan mukaan Etelä-Karjalassa hyvin.\nOsa maakunnista on jo ryhtynyt jarruttelemaan valmistelutyötä, sillä uudistuksen läpimeno eduskunnassa näyttää epävarmalta. Tuimala sanoo, että Etelä-Karjalassakin työtahti on hieman rauhoittunut.\n— Talousvalmistelua tehdään koko ajan täysillä, mutta esimerkiksi hallintopuolella kokousten määrää ollaan vähennetty.


Vikki kuvailee: Lintuja jälleen...\nLähettänyt Vikki klo 22.04\nTillariina K. 29. maaliskuuta 2016 klo 22.20\nHuomasitko, tuliko käpytikalla ja valkoselkätikalla rähinää keskenään? Meillä käy helposti niin. Valkoselkätikka, vaikka isompi hävisi ja joutui lähtemään paikalta. Mielenkiintoisia nuo lintujen jutut. Tämä kevät puskee päälle kovalla vauhdilla! Toisaalta kivaa, mutta kun tuo palkkatyö haittaa kyllä seurantaa merkittävästi!\nVikki 31. maaliskuuta 2016 klo 22.28\nNe kävivät eri aikaan. Olen kyllä kuullut näistä rähinöistä, joissa valkoselkätikka jää toiseksi.\nKevät puskee todella vauhdilla, tämän päiväinen vesisade auttoi kovasti asiaa.\nHäivähdys 29. maaliskuuta 2016 klo 22.27\nHienot kuvat! Tinttikuva on herkän kaunis!\nSeija 29. maaliskuuta 2016 klo 22.33\nTaas uusia lintulajeja sinulta!\nHyvä idea tuo ruokintasysteemi, jos se vähän vähentäisi tikkojen huiskintaa laudalla. Niiden tyylillä kun paljon siemeniä aina lentää maahan.\nVikki 31. maaliskuuta 2016 klo 22.29\nMeillä on tuolla ruokinnalla pieni porukka huolehtimassa lintujen tarpeista!\nAnonyymi 30. maaliskuuta 2016 klo 9.12\nÄlä turhaa omatuntoasi vaivaa, kaikella on aikansa:)\nVikki 31. maaliskuuta 2016 klo 22.30\nMiten keväällä aika rientää nopeammin, aikaa jää vähemmin :!\nMirjam-Matilda 30. maaliskuuta 2016 klo 11.12\nUpeaa päästä katsomaan näin läheltä harvinaisuutta!Sinitiainen on tosiaan niin touhukkaana tuossa kauniissa kuvassa. :) Mutta tuo viimeinen kuva länkisääri-ballerinasta on kyllä nappiotos mielestäni, aivan hurmaava!!! :)Minusta ei tarvitse tuntea huonoa omaatuntoa.Eiköhän meistä jokainen aika ajoin tunne pientä blogiähkyä tai ihan vaan on muuta tekemistä, ettei kerkeä. :)\nVikki 31. maaliskuuta 2016 klo 22.32\nOlin tosi iloinen tämän linnun tapaamisesta. Odottelin kovasti vielä harmaapäätikkaa, no jääpähän jotain ensi vuodelle!\nKun otan paljon kuvia, välillä useita satoja päivässä, niin kuvien käsittely vie yllättävän paljon aikaa.\nFrancisco Manuel Carrajola Oliveira 30. maaliskuuta 2016 klo 11.51\nExcelente trabalho e belas fotografias muito bem captadas.\nVikki 31. maaliskuuta 2016 klo 22.33\nAnu 30. maaliskuuta 2016 klo 12.36\nUpeita kuvia! Onnittelut valkoselkätikasta!\nSussi 30. maaliskuuta 2016 klo 12.37\nHieno bongaus ja kuvat!\nSirpa 30. maaliskuuta 2016 klo 12.50\nAika tyylikäs tuo valkoselkätikka!\nHienot kuvat jälleen!\nSusanna 30. maaliskuuta 2016 klo 16.31\nTähän aikaan vuodesta, jos vain on aikaa ja keliä, niin ulkonahan se aika täytyy viettää :-)\nVikki 31. maaliskuuta 2016 klo 22.34\nOlisinkin vain ulkona kaiket päivät, satoi tai paistoi :)\nBetween 30. maaliskuuta 2016 klo 17.21\nTuskin täällä kukaan mitään lukua pitää siitä, kuinka usein itse kukin blogeissa vierailee. En minä ainakaan. Sen sijaan ihastelen näitä upeita lintukuviasi kerta toisensa jälkeen. Minusta on kivaa, että ihmiset tekevät sitä, minkä hyvin osaavat ja mistä tykkäävät ja vieläpä jakavat osaamisensa muille. Sinä hallitset lintukuvauksen ja iloisena nautiskelen siitä.\nVikki 31. maaliskuuta 2016 klo 22.38\nEn minäkään mitään lukua pidä, mutta tykkään niin paljon katsella erilaisia blogeja, joita on kertynyt melkoinen määrä. Uusia en uskalla enää etsiäkkään :)Ja tuntuu siltä että unohtaa kaverinsa kun ei ehdi vierailla.\nKiitos tästä Between, tuntuu että ymmärrät!\naimarii 30. maaliskuuta 2016 klo 19.32\nKovasti on kevään tuntua. Mitenkä se peippo jo pärjäilee näin aikaisin?\nVikki 31. maaliskuuta 2016 klo 22.39\nToivottavasti ei tule enää takapakkia, kevät jatkukoon!


Aku Joentausta johtaa EPT Berliiniä toisen päivän jälkeen\nAku Joentausta johtaa EPT Berliiniä\nEuropean Poker Tour Berliinin toinen pelipäivä on paketissa ja suomalaiset olivat liekeissä. 20 aloittaneesta suomalaispelaajasta yhdeksän nappasi jatkopaikan kolmanteen päivään, mutta suomalaisten stäkit ovat todella kovia. Kaikkiaan kolmanteen päivään lähtee vielä 175 pelaajaa.\nPäivän suurin yllättäjä oli Aku Joentausta, joka onnistui räjäyttämään pankin ja keräsi itselleen huikean etumatkan kaikkiin muihin nähden. Joentausta aloittaa kolmannen päivän ykköspaikalta 751 300 chipin pinolla, kun toisena tulevalla Anaras Alekberovasilla on vain 529 800 chippiä.\nSeuraava suomalainen tulee juuri kärkikympin ulkopuolelta ja sijalta 11 löytyy Matias Kesänen, jonka päivä meni myös todella vahvasti. Kesänen nelinkertaisti stäkkinsä päivän aikana ja jatkaa 386 700 chipin voimin. Juha Helppi onnistui myös kasvattamaan pinoaan runsaasti. Hänen saldo nousi 37 700 chipistä aina 225 100 asti.\nEPT Berliini 2013, 2. päivä:\n1. Aku Joentausta 751 300\n2. Anaras Alekberovas 529 800\n3. Ronny Voth 526 100\n4. Khiem Nguyen 490 800\n5. Lukasz Golczyk 448 200\n6. Dominik Nitsche 434 600\nMatias Kesänen 386 700\nJuha Helppi 225 100\nHarri Koskenkorva 202 700\nTeemu Autio 162 200\nKyösti Isberg 121 100\nJanne Pohjola 102 500\nVille Mattila 96 900\nDino Dinler 53 700


Getting Fast Loans On line - 4 Suositukset Vastaanottava - Forum Abre Los Ojos\nGetting Fast Loans On line - 4 Suositukset Vastaanottava\nWysłany: Śro 11:11, 26 Lut 2014 Temat postu: Getting Fast Loans On line - 4 Suositukset Vastaanottava\nOdottamattomat taloudellinen katastrofi voi hyvinkin olla erittäin kova vaihe sisältä kesto toimihenkilöiden ihmiset nykyään koska he hankkivat vain yksi tuotot monen heidän tarpeisiinsa . Tällainen asuntolaina toimii käyttäen taloudellinen arvosta talo kuin vakuudet varten asuntolaina . mukaisesti seinärakenteisiin Streets lehti , Pikemminkin sitten luotonanto rahamäärä ja mainstreet, pankit maksetaan takaisin heidän pressun sitoumukset . Kun täydellinen Myyntisaamiset factoring layout , koko vaihtoehto setit on todisteita teidän edeltävän pankkikortti myyntituotoista [link widoczny dla zalogowanych] totuus , voi myös ovat eligble varten parannettu hinnat ja varrella parantaa luotto-pisteet tekemällä ajoissa maksut . Lyhytaikaiset lainat ovat luoton pisteet kehitys esiteltiin jokaisen ja kaikille .\nFactor Pari: Tutkimus Asetukset . On todella opas kaikille Nurkkaan in rahatalouden levoton. Joten ennen kuin suuntaat käteisellä aina siihen asti palkkapäivä etukäteen , sinun tulee analysoida niiden vero vahvuus suhteen korvaus . On tärkeää määritellä, mitä laina yritykset ovat nyt antaneet hänen tai hänen asiakkaita ja sinä tekevät pyyntöjä lisätietoja erityispiirteet niiden rahoitus ohjelmien. Financial tuotteet kuin muodossa Yritys on tullut oikeudenmukaisesti laajaa in Ison-Britannian . Ilmeisesti , Huono luotto koskaan pitää sinut vastaanottava tämän laina [link widoczny dla zalogowanych] Tämän rahoitusapulainan on avoin luotto hakijoita hyvä luottoluokitukset ja vähemmän kuin täydellinen luotto . Usein kortti yritys on mieluummin kestää jonkin voitto keskustelu kuin ottaa mitään millään tavalla asioina voit konkurssiin sen tilalle.\nEi kuten auton rahoitus ja lainat jota heilutti avulla konkurssin ja repo, opiskelija koulutus lainat on viimeinen eliniän. Osamaksulainat net antaa sinulle hetkessä Liittovaltion rahoitus huolettomasti [link widoczny dla zalogowanych] kerätä velat ja soveltaa oma henkilökohtainen pankkilaina kaikkien kanssa alle keskiarvon luotto maksaa ne kaikki off . Että huomauttaa miksi jokainen on valmis taistelemaan Näiden suuret lainat varaa hinnat. Elinkeinonharjoittajien muutamia kaikkein fokusoitu, rohkea yksilöitä nykyään . koskea tekniikka joissakin niistä :.\nEi ole vahingot ja päätettäessä rahoitustuotteita päästäkseen meidän client vaatimukset paitsi seikka he pankkilainaa jotka kohti luomiseen taloudelliset velvoitteet on pitkällä aikavälillä . Hanki enemmän tietoa luotonanto tuotteita niiden päällä . Lomautetuille luotonanto tuotteita voidaan soveltaa seurauksena pankit ja internet . Poiketen se on mahdollista peritään teidän energy , ruoka markkinat tai lääketieteen laskut , koti velvoitteet tai rahoitusapulainan maksut [link widoczny dla zalogowanych] pankkialan yritykset ja luotto-osuuskunnat ovat haluttomia lainaamaan henkilö paitsi tietenkin heillä säännöllinen ja suuri voitosta , minimaalinen luottokortti velka paljon ja pulmunen kirkas luottotiedot tilejä. 2008 rahoitusmarkkinoiden romahdus do intensiivistä vahingot to asunto sektorin joka vielä ei ole vielä talteen .\nSinulta vaeltelu pois tai ottaa sinun dollaria verkossa heti . Jos hinta että asuntolaina on Buck 250000, jossa kuukausittaiset lyhennykset ja ehkä Bucks 1400 enemmän kuin neljännesvuosisata, tärkeimmät takaisin kuukausittain voidaan Dollari 1200.